**..…. sz. napirend**

***E L Ő T E R J E S Z T É S***

**a Képviselő-testület 2019. november 26-i rendes ülésére**

**Tárgy:** Gépi járdatisztítási szolgáltatás

**Készítette:** ………………………….

 Viziné dr. Magyarosi Szilvia, Aljegyző, Igazgató

**Látta:** …………………………..

 dr. Szalai Tibor, Jegyző

………………………….

 dr. Murai Renáta, Jegyzői Igazgató

***A napirend tárgyalása zárt ülést nem igényel***

**Tisztelt Képviselő-testület!**

Budapest Főváros II. Kerületi Önkormányzat elkötelezett a kerület rendezettsége, tisztán tartása terén. Ennek elérése és fenntartása érdekében évről – évre komoly erőfeszítéseket tesz meg. A járdatisztítási szolgáltatás fenntartásának biztosítása érdekében a T. Képviselő-testület a 92/2019. (IV.25.) határozatával kötelezettséget vállalt a gépi járdatisztítási szolgáltatás igénybevételére és fedezetet biztosított a 2020-2021-2022. évi költségvetésekben évente nettó 130 MFt értékben. Felkérte továbbá a polgármestert, hogy a közbeszerzési eljárást a szolgáltatás igénybevételére indítsa meg.

A közbeszerzésekről szóló 2015. évi CXLIII. törvény alapján megindított „Járdatisztítási szolgáltatás 2019.” tárgyú nyílt eljárásban az ajánlattételi felhívásban előírt határidőig egy ajánlat érkezett be. A szolgáltatás teljesítésére beérkezett ajánlat meghaladja a Testület által előzetesen jóváhagyott összeget, azonban a kiemelkedően nagy gyalogos forgalmat bonyolító járdafelületek több mint egy évtizede biztosított gépi tisztításáról az Önkormányzat továbbra is szeretne gondoskodni a korábbiakhoz képest magasabb színvonalon, korszerűbb, valamint kifogástalan műszaki állapotban lévő gépekkel.

Ennek elengedhetetlen feltétele azonban, hogy plusz fedezetet biztosítson a T. Képviselő-testület az elkövetkezendő 3 év költségvetésében.

Kérem a Tisztelt Képviselő-testületet, hogy döntsön a nyílt közbeszerzési eljárás útján történő szolgáltatás beszerzéséhez szükséges plusz anyagi forrás biztosításáról.

**Határozati javaslat**

Budapest Főváros II. Kerületi Önkormányzat Képviselő-testülete a gépi járdatisztítási szolgáltatás igénybevételéhez a 92/2019. (IV.25.) képviselő-testületi határozattal biztosított összegen felül

2020. évi költségvetésben nettó 34 MFt-ot

2021. évi költségvetésben nettó 34 MFt-ot

2022. évi költségvetésben nettó 34 MFt-ot

biztosít.

A Képviselő-testület felkéri a polgármestert, hogy a közbeszerzési eljárás lezárása érdekében tegye meg a szükséges intézkedéseket.

**Felelős:** Polgármester

**Határidő:** A fedezet biztosítására a 2020., 2021. és 2022. évi költségvetési rendeletek elfogadása.

*A határozat elfogadásához minősített többségű szavazati arány szükséges.*

Budapest, 2019. november 19.

**Őrsi Gergely**

**Polgármester**